Salajengipun, piyambakipun mamanggihi dharatan ingkang radin saha kathah kajengipun (kayu), mawi pasisir pasisir awedhi pethak ingkang dipunwastani Markland (siti kajeng). Wonten kamungkinan ingkang dipunkarepaken Labrador. Rikala apapanggih dharatan malih, Leif saha awakipun ndharat kaliyan mbangun pinten-pinten griya. Sedaya remen dharatan punika: awit kathah ulam salmon ing lèpèn-lèpèn. Lajeng hawanipun eca, ing musim asrep boten patiya asrep lajeng ing musim panas boten patiya bentèr. Ing musim asrep sesuketan ugi taksih ijem-ijem. Sedaya lajeng manggèn wonten riku sadanguning musim asrep. Cariyos ingkang sami ugi nyebat satunggiling awak baita anami Tyrkir, mbokmenawi tiyang Jerman, ingkang manggihaken anggur. Leif lajeng nyukani nami siti punika Vínland, ingkang tegesipun ‘Siti Anggur’. Rikala wangsul, Leif nulungi satunggiling tiyang Norwegia, dados piyambakipun dipunwastani 'Leif ingkang Mujur' (basa Norwegia Kina: "Leifr hinn heppni").